polyglot-tagger/wikipedia-language-snippets-filtered huggingface dataset:
கிளி மீன்கள் ஏனைய மீன் இனங்களிலிருந்து பல் வரிசை அமைப்புக்கேற்ப வேறுபடுத்தப்படுகின்றன. இவற்றின் பற்கள் இவற்றின் தாடை எலும்புகளின் வெளிப்புற மேற்பரப்பில் இறுக்கமாக சித்திரவடிவில் அமைக்கப்பட்டிருக்கும். இதனால் கிளியின் அலகு போன்ற அமைப்பு உருவாக்கப்படுகின்றது. இதன் மூலம் இவை பவள மற்றும் பிறபாறை அடிப்பகுதிகளில் இருந்து அல்காக்களை பறிக்கின்றன. கிளி மீன்களின் வளர்ச்சி இனங்களுக்கேற்ப வேறுபடுகின்றன. பெரும்பாலான இனங்கள் 30-50 செ.மீ நீளத்தை எட்டுகின்றன. இருப்பினும், ஒரு சில இனங்கள் 1 மீ க்கும் அதிகமான நீளத்தை அடைகின்றன. பச்சை நிற கூனல்தலை கிளிமீன் 1.3 மீ வரை வளர்ச்சி அடையலாம். இவற்றின். மிகச் சிறிய இனங்கள் நீல உதடு கிளி மீன்கள் ஆகும். இவை அதிகபட்ச அளவாக 13 செ.மீ. வரை வளரக் கூடியவை.
பெரும்பாலான கிளி மீன்கள் தாவரங்களை உண்ணும். இவை பிரதானமாக பாறைத் தாவரங்களையும் பாசிகளையும் உட்கொள்கின்றன. மேலும் சிறிய முள்ளந்தண்டிலிகளையும், மக்கிய பதார்த்தாங்களையும், பாக்டிரியாக்களையும் உண்ணும். சில பெரிய கிளி மீன் இனங்கள் பச்சை கூனல்தலை கிளி மீன் போன்றவை பவளப் பாறைகளில் காணப்படும் பவள மொட்டுக்களை உட்கொள்ளக் கூடியவை. பச்சை கூனல்தலை கிளி மீன் தவிர மற்ற அனைத்தும் பவளப்பாறைகளை விட பாசிகள் மூடிய மேற்பரப்புகளை உண்ண விரும்புகின்றன. கரீபியன் பவளப்பாறைகளில் வாழும் கிளி மீன்கள் பிரதானமாக கடற்பஞ்சுக்களை உண்ணும்.
இராணி கிளி மீன் உட்பட சில மீன் இனங்கள் தூங்குவதற்கு முன் குறிப்பாக இரவில் வாயிலிருந்து சளி போன்ற பதார்த்தத்தை சுரந்து அவற்றை மூடும் பாதுகாப்பு கூட்டை உருவாக்குகின்றன. இதனது வாசனையினால் எதிரிகளிடம் இருந்து பாதுகாக்கப்படுகின்றன. இவற்றின் தோல் மற்றுமொரு சளிப் போன்ற பதார்த்தத்தினால் மூடப்பட்டிருக்கும். இது உடல் சேதத்தை சரிசெய்யவும், ஒட்டுண்ணிகளை விரட்டவும், புற ஊதா ஒளியில் இருந்து பாதுகாப்பை வழங்கவும் உதவுகிறது.
கிளி மீன் அல்லது கிளிஞ்சான் என்பது சுமார் 95 மீன் இனங்களின் குழுவாகும். இவை ஸ்காரிடே குடும்பத்தைச் சேர்ந்ததாக கருதப்படுகின்றன. இந்தோ - பசுபிக் பகுதிகளில் ஏறத்தாழ 95 இனங்கள் கொண்ட இந்த குழு அதிகமாக காணப்படுகின்றது. இவை பவளப் பாறை, பாறைக் கடற்கரைகள், கடற்புல் படுக்கைகள் என்பவற்றில் வசிக்கின்றன.
தாமத்தர் என்பவா் தமிழ்ப் புலவா், அறிஞர் மற்றும் திருக்குறள் உரையாசிரியர் ஆவார். பலராலும் போற்றப்படும், திருக்குறளுக்கு உரை எழுதிய பத்து இடைக்கால புலவர்களில் ஒருவர். மல்லர், திருமலையர், தருமர், நச்சர் ஆகியவர்களோடு இவருடைய உரையும் கிடைக்கப் பெறவில்லை.
இதில் குறிப்பிடப்படும் பதின்மர்: தருமர், மணக்குடவர், தாமத்தர், நச்சர், பரிமேலழகர், பருதியார் , திருமலையர், மல்லர், பரிப்பெருமாள், காளிங்கர் ஆவர்.
கான்பூர் அருங்காட்சியகம், கான்பூர் சங்கராலயா என்றழைக்கப்படுகிறது. இந்த அருங்காட்சியகம் இந்தியாவில் உள்ள உத்தரபிரதேச மாநிலத்தில் உள்ளது. அந்த மாநிலத்தின் தொழில்துறை மையமாகக் கருதப்படுகிற கான்பூரில் உள்ள அருங்காட்சியகமாகும் . இது எட்வர்ட் இன் நினைவாக ஆங்கிலேயர்களால் கிங் எட்வர்ட் மெமோரியல் ஹால் என்ற பெயரில் கட்டப்பட்டது. கான்பூர் நகரத்தை உருவாக்கியதில் தாக்கத்தை ஏற்படுத்திய நிகழ்வுகள் மற்றும் நபர்கள் தொடர்பாக கதையைச் சொல்லும் கலைப்பொருட்கள் மற்றும் காட்சிப் பொருள்களின் தொகுப்புக் களஞ்சியமாக இது அமைந்துள்ளது, மேலும் கான்பூர் நகரின் சிறப்பு மிக்க கடந்த கால வரலாற்றைப் காலத்தைப் பற்றிய பல சுவாரஸ்யமான விவரங்களைச் சொல்கிறது.
கான்பூரில் குடியேறிய ஐரோப்பிய வணிகர்கள், ஐரோப்பிய பாணியிலான கேளிக்கைகளின் அவசியத்தை உணர்ந்தனர், எனவே மேற்கத்திய பாணி, பால்ரூம் நடனம் ஆகியவற்றைக் கொண்ட அந்த பாணியில் அமைந்த ஐரோப்பிய கலைப்பாணிலான கட்டடத்தைக் கட்டத் தொடங்கினர்.1910 ஆம் ஆண்டில் கிங் எட்வர்ட் இறந்தபோது, 1876 ஆம் ஆண்டு கான்பூருக்கு அவர் சென்றதை நினைவுகூரும் விதமாக இந்த மண்டபம் மன்னர் எட்வர்ட் நினைவு மண்டபம் என்ற பெயர் சூட்டப்பட்டது. இந்த பூங்காவிற்கானக் கட்டுவதற்கான நிதி கான்பூரில் குடியேறிய ஐரோப்பிய வர்த்தகர்கள் மற்றும் இந்திய வணிகர்களிடமிருந்துசேகரிக்கப்பட்டது.
முதலாம் உலகப் போர் மூண்ட சமயத்தின் போது, மண்டபத்தின் கட்டுமானப் பணியில் சுணக்கம் ஏற்பட்டது. போர் நடைபெற்ற காலத்தில், காயமடைந்த பிரிட்டிஷ் வீரர்களை தங்க வைப்பதற்காக இந்த மண்டபம் பயன்படுத்தப்பட்டது. போருக்குப் பிறகு, மன்னர் எட்வர்ட் நினைவு மண்டபம் ஒரு எலும்பியல் மறுவாழ்வு மருத்துவமனையாக செயல்பட ஆரம்பித்தது. பின்னர் இது 1920 ஆம் ஆண்டில் ஹர்கார்ட் பட்லர் தொழில்நுட்ப நிறுவனம் ஆனது.
1918 ஆம் ஆண்டில் முதலாம் உலகப் போர் நிறைவுற்ற பின்னர், மண்டபத்தின் கட்டுமானப் பணிகள் நிறைவடைந்தன. இது ஐரோப்பிய குடியேற்றவாசிகளால் கலாச்சார நடவடிக்கைகளுக்காகப் பயன்படுத்தப்பட்டது, அவ்வப்போது இது பணக்கார இந்திய வணிகர்களுக்கு திருமண விழாக்களுக்கு வாடகைக்கு விடப்பட்டது.
1947 ஆம் ஆண்டில் இந்தியா சுதந்திரம் அடைந்த பிறகு, மன்னர் எட்வர்ட் நினைவு மண்டபமானது காந்தி பவன் என்று பெயர் மாற்றப்பட்டது. காந்தி பவன் இப்போது நகராட்சி நூலகம் மற்றும் கான்பூர் சங்கராலய அருங்காட்சியகம் ஆகிய இரண்டும் அமைந்துள்ளன.
1997 மே - கர்நாடகம் மற்றும் தமிழ்நாடு மாநிலங்கள் மின்சாரம் மற்றும் நீர்ப்பாசனம் ஆகிய இரண்டிற்கும் தீட்டப்பட்டவுள்ள இரண்டு திட்டங்களுக்கு உடன்படுகின்றன, ஒன்று கர்நாடகாவின் மெகேடாட்டு மற்றும் மற்றொன்று தமிழ்நாட்டின் ஒகனேக்கலில்.
16 மார்ச் 2008 - கர்நாடக முதலமைச்சர் பி.எஸ். எடியூரப்பா இந்த திட்டத்திற்கு எதிராக ஒகேனக்கலில் ஒரு போராட்டத்துக்கு ஏற்பாடு செய்தார்.
மார்ச் 27, 2008 - தமிழ்நாடு சட்டமன்றம் ஒரு தீர்மானத்தை நிறைவேற்றியது, அதில் இந்த திட்டத்தை நிறைவேற்றுவதில் "முழு ஒத்துழைப்பு மற்றும் உதவியை" வழங்குமாறு ஒன்றிய அரசை வலியுறுத்தியது.
31 மார்ச் 2008 - ஒகேனக்கலில் அனைத்து வளர்ச்சிப் பணிகளையும் நிறுத்துமாறு கர்நாடக மாநில அரசு தமிழகத்தைக் கோரியது. இந்த சர்ச்சையைத் தீர்த்துவைக்க ஒன்றிய அரசின் தலையீட்டைக் கோரியது.
5 ஏப்ரல் 2008 - கர்நாடகத்தில் புதிய அரசாங்கம் பொறுப்பேற்கும் வரை இந்த திட்டம் நிறுத்தப்படும் என்று முதல்வர் கருணாநிதி அறிவித்தார்.
17 ஜூன் 2008 - தர்மபுரிக்கு அருகிலுள்ள ஒட்டப்பட்டியில் ஒகேனக்கல் நீர் வழங்கல் திட்டத்தின் அலகு அலுவலகம் திறக்கப்பட்டது.
தருமபுரி மாவட்டத்தின், பென்னாகரம் துணை மாவட்டத்திற்குட்பட்ட கூத்தாபடி ஊராட்சி கிராமத்துக்கு உட்பட்ட ஒரு பகுதியாக ஒகேனக்கல் உள்ளது ., ஆனால் அருவிக்கு அருகில் மக்கள் யாரும் குடியிராத ஒரு தீவுக்கான உரிமையை கர்நாடகம் கோரியது. இதற்காக கர்நாடகத்தின் அரசியல் கட்சியினரும், கன்னட அமைப்பினரும் பல போராட்டங்களை முன்னெடுத்தனர். இந்த போராட்டத்தின்போது கர்நாடக கவிரிக் கரையில் இருந்து இந்த இடைத்திட்டுப் பகுதிக்கு நீந்தி வந்த ஆர்பாட்டக்காரர்கள் அங்கு கன்னடக் கொடியை நட்டடுவைத்துவிட்டுச் சென்றனர். இந்த போராட்டங்களினால் இரு மாநிலங்களுக்கிடையிலான உறவை மேலும் பாதிப்படைந்தது.
ஒகேனக்கல் நீர்ப் பிணக்கு என்பது இந்திய மாநிலங்களான தமிழ்நாடு மற்றும் கருநாடகம் ஆகியவற்றுக்கு இடையில் ஏற்பட்ட ஒரு மோதல் ஆகும். தமிழ்நாட்டில் புளோரைடினால் பாதிக்கப்பட்ட தர்மபுரி மற்றும் கிருஷ்ணகிரி மாவட்டங்களில் வாழும் 4040,000 மக்களின் குடிநீர் தேவைக்காக ரூ. 13,34 பில்லியன் செலவில் ஒகேனக்கல் கூட்டுக் குடிநீர் திட்டத்தை செயல்படுத்த 2008 பெப்ரவரியில் அடிக்கல் நாட்டப்பட்டது இதற்கு காரணமாக அமைந்தது.
ஓகனேக்கல் திட்டத்திற்கு இந்திய ஒன்றிய அரசு 1998 இல் ஒப்புதல் அளித்தது. பெங்களூரு திட்டத்தைப் போலவே இந்த திட்டத்துக்கும் அண்டை மாநிலத்தின் ஒப்புதலும் காவிரியின் கூடுதல் நீரும் தேவை. ஏனெனில் ஒவ்வொரு மாநிலமும் அதன் பங்கைப் பயன்படுத்தும் உரிமை கொண்டவை. இந்து - கர்நாடகா 1998 ஆம் ஆண்டில் ஒகேனக்கல் திட்டத்திற்கு ஒப்புதல் அளித்தது: தமிழ்நாடு
ஒகேனக்கல் கூட்டு குடிநீர்த் திட்டத்தால் கவிரி நீரில் அதன் பங்கு பாதிக்கப்படும் என்றும், இந்த அழகிய அருவி அதற்கு சொந்தமானது என்று காரணங்களை முன்வைத்து கர்நாடகம் இந்த திட்டத்தை எதித்தது. இதன் மூலம் ஒகனேக்கலில் குடிநீர் திட்டம் சட்டவிரோதமானது என்று குற்றம் சாட்டியது.
பெரிலியம் ஆக்சைடு என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை பெரிலியா என்ற பெயராலும் அழைப்பார்கள். இந்த நிறமற்ற திடப்பொருளானது உலோகங்களைக் கடந்து வைரத்தை அடுத்த அதிக வெப்பங் கடத்துத்திறன் கொண்ட ஓர் அலோக மின் கடத்தாப் பொருளாகும். ஒரு படிக உருவமற்ற திடப்பொருளாக பெரிலியம் ஆக்சைடு வெண்மை நிறத்துடன் காணப்படுகிறது. உயர் உருகுநிலை காரணமாக இது வெப்பமிழக்காப் பொருள் என்ற பயன்பாட்டிற்கு வழியளிக்கிறது. புரோமெல்லைட்டு என்ற கனிமமாக பெரிலியம் ஆக்சைடு இயற்கையில் கிடைக்கிறது. வரலாற்று ரீதியாகவும் பொருள் அறிவியல் துறையிலும் பெரிலியம் ஆக்சைடு குளுசினா அல்லது குளுசினியம் ஆக்சைடு என்ற பெயர்களால் அழைக்கப்படுகிறது.
அறுகோண உர்ட்சைட்டு கட்டமைப்பில் பெரிலியம் ஆக்சைடு படிகமாகிறது. லான்சுடேலைட்டு கனிமத்திலுள்ளது போல 2+ மற்றும் 2 நாற்கோண மையங்கள் இக்கட்டமைப்பில் உள்ளன. மாறாக , , , , போன்ற இரண்டாவது தொகுதி ஆக்சைடுகள் கனசதுர பாறை உப்பு நோக்குடன் எண்முக வடிவத்தில் இருநேர்மின் மற்றும் ஈரெதிர்மின் அயனிகளுடன் படிகமாகின்றன. உயர் வெப்பநிலையில் இந்த கட்டமைப்பு நாற்கோண வடிவத்திற்கு மாறுகிறது.
800 பாகை செல்சியசு வெப்பநிலைக்கு மேலான உயர் வெப்பநிலையில் உருவாகும் உருவாகும் பெரிலியம் ஆக்சைடு மந்த வாயுவாக உள்ளது. ஆனால் சூடான நீரிய அமோனியம் பைபுளோரைடில் அல்லது சூடான அடர் கந்தக அமிலகந்தக அமிலக் கரைசலில் அல்லது அம்மோனியம் சல்பேட்டு 24) கரைசலில் நன்கு கரைகிறது.
பெரிலியத்தை காற்றில் எரிக்கும்போது பெரிலியம் ஆக்சைடும் பெரிலியம் நைட்ரைடும் சேர்ந்த கலவை கிடைக்கிறது . மற்ற காரமண் உலோக ஆக்சைடுகள் போல அல்லாமல் பெரிலியம் ஆக்சைடு காரப்பண்பு மட்டுமில்லாமல் ஈரியல்பு ஆக்சைடாக உருவாகிறது.
பெரிலியம் கார்பனேட்டு உப்பை காற்றில் உயர் வெப்பநிலைக்கு சூடாக்கி அல்லது பெரிலியம் ஐதராக்சைடை நீர் நீக்கம் செய்து அல்லது தனிமநிலை பெரிலியத்தை எரித்து பெரிலியம் ஆக்சைடைத் தயாரிக்கலாம்.
கூர்கன் கருதுகோளின் படி, வோல்கா-தொன் ஆற்றுப் பகுதி ஆதி இந்தோ-ஐரோப்பிய மக்களின் குடியேற்றப்பகுதியாக கிமு 4000 ஆம் ஆண்டுகளில் இருந்து வந்துள்ளது. தொன் நதி நாகரிகத்தின் வளமான தொட்டிலாக செயல்பட்டது, அங்கு அண்மைக் கிழக்கின் கற்கால உழவர் கலாச்சாரம் சைபீரிய குழுக்களின் வேட்டைக்காரக் கலாச்சாரத்துடன் இணைந்து செயல்பட்டது. இதன் விளைவாக புரோட்டோ-இந்தோ-ஐரோப்பியர்களின் நாடோடிக் கலாசாரம் உருவானது. அந்தீசு மக்களின் கிழக்கு சிலாவிக் பழங்குடியினர் தொன் மற்றும் தெற்கு, மற்றும் மத்திய உருசியாவிலும் வாழ்ந்து வந்தனர். தொன் ஆற்றைச் சுற்றியுள்ள பகுதியில் பைசாந்தியரின் செல்வாக்கு அதிகமாக இருந்தது. தொன் ஆறு பைசாந்திய வணிகர்களுக்கு முக்கிய மையமாகத் திகழ்ந்தது. பழங்காலத்தில், இந்த நதி ஐரோப்பாவிற்கும் ஆசியாவிற்கும் இடையிலான எல்லையாக சில பண்டைய கிரேக்க புவியியலாளர்களால் பார்க்கப்பட்டது.
"தொன்கோவ்" கோட்டை 14 ஆம் நூற்றாண்டின் பிற்பகுதியில் ரியாசான் இளவரசர்களால் கட்டப்பட்டது. இன்றைய நகரமான தான்கோவிலிருந்து சுமார் 34 கிலோமீட்டர் தொலைவில் உள்ள தொன் ஆற்றின் இடது கரையில் அமைந்திருந்த இக்கோட்டை 1568 வரை கிரிமியத் தத்தார்களினால் 1568 இல் அழிக்கப்பட்டது. ஆனால் விரைவில் ஒரு சிறந்த வலுவூட்டப்பட்ட இடத்தில் மீளவும் கட்டப்பட்டது. இது மெர்காதோரின் உலக நிலவரைபடத்தில் "தொன்கோ" எனக் காட்டப்பட்டுள்ளது, 1618 ஆம் ஆண்டில் தொன்கோவ் கோட்டை மீண்டும் இடமாற்றம் செய்யப்பட்டது. இது 1645 ஆம் ஆண்டு ஜோன் பிளேயுவின் 1645 ஆம் ஆண்டு வரைபடத்தில் "தொககோரத்" எனக் காட்டப்பட்டுள்ளது.
மாஸ்கோவில் இருந்து 120 கிமீ தெற்கே அமைந்துள்ள துலாவுக்கு தென்கிழக்கே 60 கிலோமீட்டர் தூரத்தில் நவமாசுக்கோவ்சுக் நகரில் தொன் ஆறு ஆரம்பித்து, அசோவ் கடலுக்கு கிட்டத்தட்ட 1,870 கிலோமீட்டர் தூரத்திற்கு பாய்கிறது. அதன் மூலத்திலிருந்து, இவ்வாறு முதலில் தென்கிழக்கு வோரோனெசு வரை, பின்னர் தென்மேற்கில் அதன் வாயிலுக்குப் பாய்கிறது. இவ்வாற்றின் முக்கிய நகரம் தொன்-மீது-ரசுத்தோவ் ஆகும். இதன் முக்கிய துணை நதி சேவிர்சுக்கி தனியெத்சு ஆகும்.
தொன் என்பது உருசியாவின் முக்கியமான யூரேசிய ஆறுகளில் ஒன்றும், ஐரோப்பாவின் ஐந்தாவது நீளாமான ஆறும் ஆகும். இது பைசாந்திய வணிகர்களுக்கு மிகப்பெரும் பங்காற்றியது. தொன் வடிநிலமானது தினேப்பர் ஆற்று வடிநிலத்திற்கு மேற்கேயும், வோல்கா ஆற்று வடிநிலத்திற்கு கிழக்கேயும், ஓக்கா ஆற்று வடிநிலத்திற்கு வடக்கேயும் அமைந்துள்ளது.
தொன்னின் கீழ்ப்பகுதிகள் பற்றி பண்டைய புவியியலாளர்களுக்கு நன்கு தெரிந்திருந்தாலும், அதன் நடுத்தர மற்றும் மேல் பகுதிகள் 16 ஆம் நூற்றாண்டில் மஸ்கோவிகளினால் படிப்படியாக கைப்பற்றப்படுவதற்கு முன்னர் எந்த துல்லியத்தன்மையுடனும் வரைபடப்படுத்தப்படவில்லை.
புளூட்டாக்கின் படி, தொன் ஆறு கிரேக்கத் தொன்மவியலின் அமெசான் பெண் போராளிகளின் இருப்பிடமாகவும் இருந்துள்ளது. ஆற்றின் கயவாயைச் சுற்றியுள்ள பகுதி கறுப்புச் சாவின் மூலமாக விளங்கியதாகவும் கருதப்படுகிறது.
16 மற்றும் 17 ஆம் நூற்றாண்டுகளில் ஆற்றின் வளமான பள்ளத்தாக்கில் குடியேறிய தொன் கோசாக்குகளின் பெயரினால் இந்த நதிக்கு தொன் ஆறு எனப் பெயரிடப்பட்டது.
மனச்சுமையக் குறைத்து தீர்மானம் எடுக்கும் செயற்பாட்டை துரிதப்படுத்தவதற்காக மனக் கோடல்கள் அல்லது குறுக்குவழிகள் அடிக்கடி பயன்படுத்தப்படுகின்றன, அவையாவன:
முறைமைகளின் தாங்கு தன்மையில் மனிதர்களின் பங்களிப்புகள், மனிதத் தவறுகள் மற்றும் கவனக் குறைவுகாரணமாக பாதகமான விளைவுகளை ஏற்படும் சாத்தியம், குறிப்பாக இன்றைய நிலையில் மனிதன் பாரிய சமூக தொழில்நுட்ப முறைமைகளின் இன்றியமையாத கூறாக இருத்தல் காரணமாக மனித நம்பகத்திறன் மிகவும் முக்கியத்துவமிக்கதாகின்றது. பயனர் மையவடிவமைப்பு மற்றும் தவறு சகித்தல் வடிவமைப்பு என்பன தொழில்நுட்பத்தை வினைத்திறனுடன் மனிதர்கள் பிரயோகிக்க பொருத்தமானதை விவரிக்கப் பயன்படுத்தும் இரு பதங்களாகும்.
மனித நம்பகத்திறன் அல்லது மனிதப் பெறுபேறு என்பது மனிதக் காரணிகள் மற்றும் பணிச் சூழலியலுடன் தொடர்பான துறையாகும். இது உற்பத்தித் துறை, மருத்துவம், அணுக்கரு வலு உள்ளிட்ட துறைகளில் மனித நம்பகத்தன்மை பற்றியது. மனிதப் பெறுபேறு முதுமை, மனோநிலை, பௌதீக உடல்நலம், மனப்பாங்கு, மனக்கிளர்ச்சி, சில பொதுவான தவறுகளில் நாட்டம், தவறுகள், அறிவார்ந்த சார்புநிலை என பல்வேறு காரணிகளால் பாதிக்கப்படும்.
மக்கள் தாம் வேலை செய்யும் போது கட்டுப்பாட்டைப் பேணுவதற்காக அவர்களின் திறமையை மிகை மதிப்பீடு செய்ய முற்படுகின்றர். கீழே விபரிக்கப்படும் மனித இயல்பின் பொதுப்பண்பு, வேலை ஒன்று சிக்கலான வேலைச் சூழலில் ஆற்றப்படும் போது விசேடமாக புத்துயிர்ப்பு பெறுதலாகும்.
மனோபாவம் - எதை அடைய வேண்டுமோ அதை நோக்கியதாகவே மக்களின் கவனமும் இருக்கும். தவிர்க்க வேண்டியதில் குறைந்த கவனம் இருக்கும்.ஏனெனில் மனிதர்கள் இயல்பாகவே இலக்கை அடிப்படையாகக் கொண்டவர்கள்.எனவே மக்கள் எது தமக்குத் தேவை என மனம் எதிர்பார்கின்றதோ அதையே கான விளைகின்றனர்.
மட்டுப்படுத்தப்பட்ட முன்நோக்கு - மனிதர்கள் உள்ள எல்லாவற்றையும் காணக்கூடியவர்கள் அல்லர். மனித மனம் பிரச்சினை ஒன்றைத் தீர்க்கக் கூடிய தீர்மான சவால்கள் எல்லாவற்றையும் உள்வாங்க முடியாததாயிருக்கும்.
மட்டுப்படுத்தப்பட்ட கவன வளங்கள் - இரண்டு அல்லது அதற்கு அதிகமான நடவடிக்கைகளில் கருத்தூன்ற முடியாமையால் பிரச்சினைகளை தீர்ப்பதில் தேவையான தகவல்கள் சவாலுக்குரியதாயிருத்தல்.
மன சுமையைத் தவிர்த்தல் ஆழமான செறிந்த சிந்தனைகளில் அதிக கவனம் நீண்ட காலத்திற்கு தேவைப்படுவதால் அவற்றில் இணைவதில் மனிதர்கள் தயக்கம் காட்டுகின்றனர்.
அழுத்தம் ஒருங்கு சேர்ந்து மனிதன் மீது அதிக வலுவைச் செலுத்துவதன் காரணமாக எதிர்மறையான விளைவுகளைத் தருவது அழுத்தத்துடனான பிரச்சினை ஆகும்.
பெரிய கலங்களால் விழுங்கப்படாமல், ஒரு கலத்தின் அலவும், சிறிய உயிரணுக்களையும் சற்றே அதிகரிக்கும் சிதறிக்கிடக்கும் துகள்களை விழுங்குவதன் மூலம் கண்ணாடி வட்டில் மீது ஒரு பெரிய கலத்தை வளர்ப்பதே அகார்.யோவின் நோக்கம்.உலாவி பதிப்பு தற்போது ஐந்து விளையாட்டு முறைகளைக் கொண்டுள்ளது: எஃப்.எஃப்.ஏ , போர் பயன்முறை, அணிகள், பரிசோதனை மற்றும் கட்சி. விளையாட்டின் தொலைப்பேசி பதிப்பில் , அவசர பயன்முறை மற்றும் போர் பயன்முறை ஆகியவை அடங்கும்.விளையாட்டின் குறிக்கோள் மிகப்பெரிய கலத்தைப் பெறுவது; வீரர்கள் தங்கள் கலங்கள் அனைத்தும் முடிந்த பிறகு மறுதொடக்கம் செய்ய வேண்டும். வீரர்கள் தங்கள் கலத்தின் தோற்றத்தை முன் வரையறுக்கப்பட்ட சொற்கள், சொற்றொடர்கள், சின்னங்கள் அல்லது தோல்களால் மாற்றலாம். ஒரு கலத்தின் அலவு அதிகரிக்கும் பொழுது, மெதுவாக நகரும் .கலங்கள் படிப்படியாகக் காலப்போக்கில் ஒரு சிறிய அளவு கலத்தை இழக்கலாம்.
நச்சு நிரல்கள் பெரிய கலங்களைப் பிரிக்கும் பச்சை நிறத்திலுள்ள கூர்மையான வட்டங்கள் ஆகும்.நச்சு நிரல்கள் பொதுவாகத் தோராயமாக உருவாக்கப்படுகின்றன, ஆனால் போதுமான அலவைப் பெறும்போது, இரண்டாகப் பிரிக்கும் அளவிற்கு உருவாக்கப்படலாம், எனவே ஒரு புதிய நச்சு நிரல்கள் உருவாக்குகிறது.
வீரர்கள் தங்கள் கலத்தை இரண்டாகப் பிரிக்கலாம், மேலும் சமமாகப் பிரிக்கப்பட்ட இரண்டு கலங்களில் ஒன்று கர்சரின் திசையில் பறக்கும் .மற்ற சிறிய கலங்களை விழுங்குவதற்காக அல்லது தாக்குதலிலிருந்து தப்பிக்க மற்றும் வரைபடத்தை விரைவாக நகர்த்துவதற்காகவும் ஒரு கலத்தை சுடவதற்க்காகவும் இதை ஒரு பரந்த தாக்குதலுக்காக பயன்படுத்தப்படலாம்.பிரிந்த கலங்கள் இறுதியில் ஒரு கலமாக மீண்டும் ஒன்றிணைகின்றன.நச்சு நிரல்களுக்கு உணவளிப்பதைத் தவிர, வீரர்கள் மற்ற கலங்களுக்கு உணவளிக்க தங்கள் கலத்தின் ஒரு சிறிய பகுதியை விடுவிக்க முடியும், இது மற்றொரு வீரருடன் அணிசேர்க்கும் நோக்கமாக பொதுவாக அங்கீகரிக்கப்படுகிறது . இருப்பினும், வெளியேற்றப்பட்ட கலத்திலிருந்து ஒரு சிறிய பகுதி இழந்து விடுவார்கள். வெளியேற்றப்பட்ட சிறு கலத்திலிருந்து வீரர்கள் புதிய கலத்தையும் உருவாகலாம்.
அகார்.ஐஒ என்பது பிரேசிலிய மேம்பாட்டாளர் மேத்தியச் வலடரேச் உருவாக்கிய பெருமளவிலான பலர் ஒரே நேரத்தில் இணையத்தளத்தில் விளையாடக்கூடிய அதிரடி விளையாட்டு ஆகும். ஒரு கண்ணாடி வட்டிலைக் குறிக்கும் வரைபடத்தில் ஒன்று அல்லது அதற்கு மேற்பட்ட கலங்களை வீரர்கள் கட்டுப்படுத்துகிறார்கள். வீரரின் கலங்களைச் சாப்பிடக்கூடிய பெரியவற்றைத் தவிர்த்து, வீரரின் கலத்தை விட சிறியதாக இருக்கும் அகார் மற்றும் மற்ற கலங்களைச் சாப்பிடுவதன் மூலம் முடிந்தவரைப் பெருக்கம் பெறுவதே குறிக்கோள். ஒவ்வொரு வீரரும் ஒரு கலத்துடன் தொடங்குகின்றனர், பின்னர் வீரர்கள் ஒரு கலத்தை இரண்டாகப் பிரிக்கலாம், அது போதுமான அலவை அடைந்தவுடன் பல கலங்களைக் கட்டுப்படுத்த அனுமதிக்கிறது. நச்சு நிரல்கள் வளர்ப்பதற்குப் பயன்படுத்தப்படும் அகர் என்ற பொருளிலிருந்து இந்த பெயர் வந்தது. .
விளையாட்டு நேர்மறையான சாதகமான விமர்சன வரவேற்புடன் வெளியிடப்பட்டது; விமர்சகர்கள் குறிப்பாக அதன் எளிமை, போட்டி மற்றும் இயக்கவியல் ஆகியவற்றைப் பாராட்டினர், அதே நேரத்தில் விமர்சனம் அதன் தொடர்ச்சியான அதே விளையாட்டே மீண்டும் மீண்டும் வருவதைக் குறிவைத்தது. சமூக வலைப்பின்னல்களில் வாய் வார்த்தை காரணமாக, இது ஒரு விரைவான வெற்றியாக இருந்தது, அதன் முதல் ஆண்டில் மிகவும் பிரபலமான வலை மற்றும் கைப்பேசி விளையாட்டுகளில் ஒன்றாக மாறியது . ஒரு விரைவான பதிப்பு 3 மே 2015 ஆம் ஆண்டு அன்று அறிவிக்கப்பட்டது , ஐஒஎச் மற்றும் அண்ட்ராய்டுக்கான அகார்.ஐஒவின் கைப்பேசி பதிப்பு 24 ஜூலை 2015 அன்று மினிக்லிப்பால் வெளியிடப்பட்டது.".ஐஒ விளையாட்டுகள்" என்று அழைக்கப்படும் ஒத்த வலை விளையாட்டுகளை ஊக்கப்படுத்தியுள்ளது அகார்.ஐஒ, இதில் ஒத்த குறிக்கோள் ஆனால் வேறுபட்ட கதாபாத்திரங்கள் உள்ளன மற்றும் துப்பாக்கி சுடும் விளையாட்டுகள் போன்ற பிற வகைகளின் கூறுகளை உள்ளடக்கிய விளையாட்டுகளும் அடங்கும்.
24 சூலை 2015 இல், மினிக்லிப் ஐஒஎச் மற்றும் அண்ட்ராய்டுக்கான அகார்.ஐஒ இன் கைப்பேசி பதிப்பை வெளியிட்டது. தொடுதிரை கட்டுப்பாடுகளில் விளையாட்டை மீண்டும் உருவாக்குவதில் உள்ள சவால்களை மேற்கோள் காட்டி, கைப்பேசி பதிப்பின் முக்கிய குறிக்கோள் "கைப்பேசி விளையாட்டு அனுபவத்தை மீண்டும் உருவாக்குவது" என்று மினிக்லிப்பில் கைப்பேசி தலைவரான செர்சியோ வராண்டா விளக்கினார் .
காட் ஆஃப் வார் ஒரு மூன்றாம் நபர் சாகச கானொளி விளையாட்டு ஆகும். மெய்நிகர் ஒளிப்படக் கருவி அமைப்பு மூலமாக இதனைக் கானும்வகையில் விளையாட்டானது அமைக்கப்பட்டிருக்கும். இந்த விளையாட்டினை விளையாடுபவர்கள் கதையின் நாயகனான கிராடோஸ் என்பவரினைக் கட்டுப்படுத்தலாம் மேலும் புதிர் விளையாட்டு மற்றும் போர்களில் கிரேக்கம் புராண இறவாத வீரர்கள், உள்ளிட்ட பகைவர்களை , மெதூசா மற்றும் கோர்கன், சைக்ளோப்ஸின், ராய்த்ஸ , செண்ட்டார்கள், மற்றும் எதிரிகள்- ஹைட்ரா மற்றும் பண்டோராவின் கார்டியன் என்று அழைக்கப்படும் ஒரு மாபெரும் மினோட்டோர் போன்றவற்றில் கிராடோசின் செயல்களைக் கட்டுப்படுத்தலாம். விளையாடும் போது அந்த வீரர் சுவர்கள் மற்றும் ஏணிகளை ஏற வேண்டும், இடைவெளிகளில் குதிக்க வேண்டும், கயிறுகளில் ஊசலாடலாம், மேலும் விளையாட்டின் பிரிவுகளைத் தொடர விட்டங்களின் குறுக்கே சமப்படுத்த வேண்டும். சில புதிர்கள் பெட்டியை நகர்த்துவது போன்று எளிதானதாக இருக்கும். ஆனால் மற்றவை மிகவும் சிக்கலானவை, அதாவது விளையாட்டின் வெவ்வேறு பகுதிகளில் பல உருப்படிகளைக் கண்டுபிடிப்பது அடுத்த பகுதிக்குச் செல்வற்கான ஒரு கதவைத் திறக்க வேண்டும்.
கார்பமிக் அமிலம் என்பது 2 என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். அமிலத் தொகுதியானது ஒரு நைட்ரஜன் அல்லது அமீனுடன் இணைக்கப்பட்டிருப்பது கார்பாக்சிலிக் அமிலம் மற்றும் ஒரு அமைடு ஆகியவற்றிலிருந்து இச்சேர்மத்தை வேறுபடுத்துகிறது. கார்பமிக் அமிலத்தின் பல வழிப்பொருட்கள் மற்றும் ஒத்த சேர்மங்கள் அறியப்படுகின்றன. அவை பொதுவாக நிலையற்றவையாக, அதாவது, அச்சேர்மம் எந்த அமீனிலிருந்து பெறப்பட்டதோ அந்த அமீனாகவும் மற்றும் கார்பன் டை ஆக்சைடாகவும் மாறுகின்றன. இந்த வேதி வினைக்குழுவின் புரோட்டான் நீக்கம் செய்யப்பட்ட எதிரயனி ஒரு கார்பமேட் ஆகும் . கார்பமிக் அமிலம் ஒரு தள அமைவு மூலக்கூறு ஆகும்.
கார்பமிக் அமிலங்கள் கார்பமேட்டைக் பாதுகாக்கும் குழுக்களின் சிதைவில் இடைநிலைப் பொருள்கள் ஆகும்; ஒரு எசுத்தர் பிணைப்பின் நீராற்பகுப்பு கார்பமிக் அமிலத்தை உருவாக்குகிறது. கார்பன் டை ஆக்சைடின் வெளியேற்றமானது பாதுகாப்பு நீக்க வினைகளை முன்னோக்கி நகர்த்தி பாதுபாப்பு செய்யப்படாத அமீனைத் தருவதை அதிகரிக்கிறது.
கார்பமிக் அமிலம் யூரியா உற்பத்தியின் போது கிடைக்கும் ஒரு இடைநிலை வினைப்பொருள் ஆகும். யூரியாவின் தயாரிப்பு வினையானது கார்பன் டை ஆக்சைடு மற்றும் அம்மோனியாவின் வினையை உள்ளடக்கியதாகும்
கார்பமாயில்ட்ரான்ஸ்ஃபெரேஸ்கள் எண் 2.1.3 இன் கீழ் வகைப்படுத்தப்பட்ட டிரான்ஸ்ஃபெரேஸ் நொதியம் ஆகும் .
அதிகபட்ச வேகமான மணிக்கு 110 கிலோமீட்டரைத் தாங்கும் வகையில் இந்த தொடருந்தின் பெட்டிகள் வடிவமைக்கப்பட்டுள்ளது. மேலும் இந்த தொடருந்தின் பெட்டிகள், 12681 மற்றும் 12682 என்ற எண்களின் கீழ் தெற்கு ரெயில்வே துறையால் இயக்கப்படும் கோயம்புத்தூர்- சென்னை சென்ட்ரல் வாரயிறுதி தொடருந்துடன் பகிர்ந்து கொள்ளப்பட்டு வருகிறது.
ஈரடுக்கு குளிர்சாதன வசதி கொண்ட ஒரு பெட்டி, மூன்றடுக்கு குளிர்சாதன வசதி கொண்ட இரு பெட்டிகள், முன்பதிவு மற்றும் படுக்கை வசதி கொண்ட பதினான்கு பெட்டிகள், முன்பதிவில்லாத பொதுப்பெட்டிகள் மூன்று, இரண்டாம் வகுப்பு சரக்கு பெட்டிகள் இரண்டு, மாற்றுத்திறனாளிகளுக்கான பெட்டி ஒன்று என மொத்தம் 24 பெட்டிகளைக் கொண்டு கீழ்க்கண்ட வரிசையில் இணைக்கப்பட்டு இந்த தொடருந்து இயக்கப்பட்டு வருகிறது.
பழங்காலத்தில் கிழக்கில் தொண்டை நாடும், தென் கிழக்கில் சோழ நாடும் மற்றும் தெற்கே பாண்டிய நாடு ஆகியவற்றால் சூழப்பட்டு சேரர்களால் ஆளப்பட்ட இந்த மாவட்டங்கள்
கொங்குநாடு அல்லது கொங்கு மண்டலம் என்று அழைக்கப்படுகிறது. எனவே இந்த மாவட்டங்களின் வழியாக இயக்கப்படும் இந்த தொடருந்து கொங்கு விரைவு தொடருந்து என பெயரிடப்பட்டது.
2000 ம் ஆண்டு ஆரம்பித்த போது ஜோலார்பேட்டை மற்றும் ரேணிகுண்டா வழியாக இயக்கப்பட்ட இந்த தொடருந்து 2001ம் ஆண்டு முதல் பெங்களூரூ வழியாக மாற்றப்பட்டு இயங்கி வருகிறது. கோயம்புத்தூர் நிலையத்திலிருந்து ஆரம்பித்து பெங்களூரூ, காச்சிகுடா, நாக்பூர், போபால், குவாலியர், ஆக்ரா என 27 நிலையங்களைக் கடந்து நிஜாமுதீன் நிலையத்தை நான்கு நாட்கள் பயணித்து வந்து அடைகிறது.
12647 மற்றும் 12648 என்ற எண்களில் இந்திய ரெயில்வே துறையினரால் நிஜாமுதீன் தொடர்வண்டி நிலையம், டெல்லி மற்றும் தமிழ்நாட்டின் கோயம்புத்தூர் நகரம் சந்திப்பு ஆகிய இரு நிலையங்களுக்கு இடையே வாரமொரு முறை இயக்கப்படும் தொடருந்து கொங்கு விரைவு தொடருந்து ஆகும். 2000 ம் ஆண்டு மார்ச் 3 ம் தேதி முதல் இந்த தொடருந்து இயக்கப்பட்டு வருகிறது.
இந்த கொங்கு விரைவு தொடருந்து ஒவ்வொரு புதன்கிழமைகளில் நிஜாமுதீன் தொடர்வண்டி நிலையம், டெல்லியில் இருந்தும், ஒவ்வொரு ஞாயிற்றுக்கிழமைகளில் தமிழ்நாட்டின் கோயம்புத்தூர் நகரம் சந்திப்பில் இருந்துமாக வாரமொரு முறை இயக்கப்பட்டு வருகிறது. இதன் மொத்த பயணதூரம் 2716 கிலோ மீட்டராகும். அதனை சுமாராக 47 மணி நேரத்தில் கடக்கிறது.
நாற்பத்து ஏழு மணி நேரம் பயணிக்கும் தொலைதூர பயணிகள் தொடருந்தாக இருப்பினும் மற்ற தொலைதூர தொடருந்தில் இருப்பது போல இந்த வண்டியில் சமையலறைப் பெட்டி இணைக்கப்படவில்லை. மாறாக வெவ்வேறு சந்திப்பு நிலையங்களில் நிறுத்தப்படும் போது பயணிகளுக்கான உணவுகளை ஏற்றி பரிமாறுகின்றனர்.
சுப்பிரமணியம் ஈஸ்வரன் , சிங்கப்பூர் அரசியல்வாதி ஆவார். இவர் 2021 முதல் போக்குவரத்து அமைச்சராகவும், 2018 முதல் வணிகத் தொடர்புகள் அமைச்சராகவும் இருந்து வருகிறார். ஆளும் மக்கள் செயல் கட்சியின் உறுப்பினரான இவர் 2011 முதல் மேற்குக்கரைத் தொகுதியின் நாடாளுமன்ற உறுப்பினராக உள்ளார்.
2006 ஆம் ஆண்டு சூலை 1இல், ஈஸ்வரன் வர்த்தக மற்றும் தொழில் அமைச்சகத்தின் ஒரு மாநில அமைச்சராக நியமிக்கப்பட்டார். 2008 ஆம் ஆண்டு ஏப்ரல் 1இல், இவர் வர்த்தக மற்றும் தொழில் துறை அமைச்சராக பதவி உயர்வு பெற்றார். 2009 ஆம் ஆண்டு ஏப்ரல் 1ம் தேதி இவர் கல்வி அமைச்சகத்தில் மூத்த அமைச்சராக நியமிக்கப்பட்டார்.
பொது மற்றும் தனியார் துறைகளில் ஈஸ்வரன் பணிபுரிந்தார். சிங்கப்பூர் இந்திய அபிவிருத்தி சங்கத்தின் தலைமை நிர்வாக அதிகாரியாகவும், வர்த்தக மற்றும் தொழில்துறை அமைச்சகத்தின் இயக்குனருமாகவும், டெமாசெக் ஹோல்டிங்ஸின் மூத்த துணைத் தலைவர் மற்றும் நிர்வாக இயக்குநராகவும் பணியாற்றினார்.
1997 பொதுத் தேர்தலில் மேற்குக்கரை தொகுதியில் நான்கு பேர் கொண்ட மக்கள் செயல் கட்சி அணியில் போட்டியிட்டு 70.14% வாக்குகளைப் பெற்றார். இவர் தனது அரசியல் வாழ்க்கையில் பல்வேறு அமைப்புகளில் இயக்குநர் பதவிகளையும் வகித்துள்ளார்.
ஈஸ்வரன் 2011 பொதுத் தேர்தலுக்குப் பிறகு, பிரதமரின் அலுவலகத்தில் அமைச்சராகவும், உள்துறை அமைச்சகத்தின் இரண்டாவது அமைச்சராகவும், வர்த்தக மற்றும் தொழில் துறை அமைச்சராகவும் பதவி வகித்தார்.
1967 ஆம் ஆண்டில் மே மாதத்தின் கடைசி வாரத்தில் விடையபுரம் பண்ணையில் பெரியார் நடத்திய பகுத்தறிவுப் பயிற்சிப் பள்ளியில் மாணவராக, அணுக்கத் தொண்டராக பங்கேற்றவர். அங்கு பெரியார் தங்கியிருந்த பத்து நாட்களும் அவருக்கு உதவியாக பண்ணையிலேயே அருகில் இருந்தவர். அந்தப் பயிற்சிப் பள்ளியில்தான் கடவுள் இல்லை கடவுள் இல்லவே இல்லை… எனத் தொடங்கும் கடவுள் மறுப்பு வாசகங்கள் முறையாக உலகுக்கு அறிவிக்கப்பட்டன. அந்த நாள் 24.5.1967. நாம் தமிழர் இயக்கத்தில் ஈடுபாடுகொண்டு தமிழர் தந்தை சி. பா. ஆதித்தனார் நடத்திய போராட்டங்களில் பங்கேற்றவர். பிறகு அவருடைய பரிந்துரையால் கொரடாச்சேரி நகரத்திற்கான பகுதிநேர செய்தியாளராக மாலை முரசு நாளிதழில் பணியைப் பெற்றார். யூனியன் பிரதேசங்கள் தொடர்பான சட்ட எரிப்புப் போராட்டத்தில் பங்கேற்று நான்கு மாதம் நாகப்பட்டினம், தஞ்சாவூர், திருவாரூர், திருச்சி சிறைகளில் சிறைத்தண்டனை அனுபவித்தார
சு. ஒளிச்செங்கோவின் இயற்பெயர் சு. நடராசன் ஆகும். இவர் திராவிட இயக்க எழுத்தாளர் ஆவார். சி.பா ஆதித்தனார், தந்தை பெரியாரிடம் நேரடித் தொடர்பில் இருந்தவர். திருவாரூர் மாவட்டம் கண்கொடுத்தவனிதம் என்னும் கிராமத்தில் பிறந்தவர். தர்போது விவசாயப் பணிகளை கவனித்துக்கொண்டு ஊரில் ஓய்வைக் கழித்துவருகிறார்.
இவரது மனைவியின் பெயர் தமிழரசி. இரு மகன்கள், ஒரு மகள். மூத்த மகன் சுந்தரபுத்தன், சென்னையில் பத்திரிகையாளராகப் பணியாற்றி வருகிறார். இளைய மகன் பெரியாரினியன், சொந்த ஊரில் ஜவுளித்தொழில் செய்துவருகிறார். மகள் வெண்ணிலா, திருமணமாகி வேளாங்கண்ணிக்கு அருகில் உள்ள காமேஸ்வரம் கிராமத்தில் வசிக்கிறார்.
மாலை முரசு நாளிதழில் முப்பதுக்கும் மேலான ஆண்டுகள் பணியாற்றி ஓய்வுபெற்றிருக்கிறார். விடுதலை, முரசொலி மலர்களில் பெரியார், அண்ணா, ஆதித்தனார் குறித்துப் பல கட்டுரைகள் எழுதியுள்ளார்.
எலும்பு, தசை, நரம்பு ஆகிய மூன்று திசு மண்டலங்களும் ஒருங்கிணைந்து செயல்படுவதால்தான், நம் உடல் இடப்பெயர்ச்சிப் பணிகளைச் சரிவரச் செய்ய முடிகிறது.